
[bookmark: _Hlk209014620]Informatīvais ziņojums 
„Par Eiropas Savienības programmas Erasmus+ 
īstenošanai nepieciešamo finansējumu 2026. gadā”

[bookmark: _Hlk158971069][bookmark: _Hlk104445669]Izglītības un zinātnes ministrijas (turpmāk – ministrija) sagatavotā informatīvā ziņojuma mērķis ir precizēt Ministru kabineta 2025. gada 25. novembra sēdes protokollēmumā (25-TA-2468, prot. Nr. 49/45.§)[footnoteRef:1] (turpmāk – protokollēmums Nr. 45) noteikto valsts budžeta ilgtermiņa saistību apmēru Eiropas Savienības (turpmāk – ES) programmas Erasmus+ īstenošanai Latvijā 2026. gadā.  [1:  https://tapportals.mk.gov.lv/legal_acts/60f89400-4ab2-454b-848b-5222281064f0#     ] 

[bookmark: _Hlk158971112]Uzsākot programmas Erasmus+ 2021.–2027. gada periodu, indikatīvais valsts budžeta ilgtermiņa saistību apmērs tika noteikts Ministru kabineta 2021. gada 6. jūlija sēdes protokollēmumā (TA-1683, prot. Nr. 51 98.§)[footnoteRef:2] (turpmāk – protokollēmums Nr. 51).    [2:  Informatīvais ziņojums "Par Eiropas Savienības programmu Erasmus+ un Eiropas Solidaritātes korpuss īstenošanai nepieciešamo finansējumu 2021.-2027.gadā"  https://tap.mk.gov.lv/mk/tap/?pid=40504832] 

Informatīvais ziņojums sagatavots, ievērojot Likuma par budžetu un finanšu vadību 24. panta trešo daļu, kas nosaka, ka budžeta iestādes var uzņemties papildu valsts budžeta ilgtermiņa saistības vienīgi ES politikas instrumentu un pārējās ārvalstu finanšu palīdzības līdzfinansētos projektos un pasākumos, ja pieņemts attiecīgs Ministru kabineta lēmums.  

1. Informācija par programmas Erasmus+ īstenošanu 

       	Valsts izglītības attīstības aģentūra (turpmāk – VIAA) un Jaunatnes starptautisko programmu aģentūra (turpmāk – JSPA) kā programmas Erasmus+ valsts aģentūras (turpmāk – VIAA un JSPA kopā – valsts aģentūras) pārvalda netiešās administrēšanas aktivitātes Latvijā atbilstoši ikgadējiem granta līgumiem, kas noslēgti ar Eiropas Komisiju (turpmāk – Komisija) par ES finansējuma piešķiršanu (Contribution Agreement, turpmāk – granta līgums). Latvijas saistību izpilde 2026. gadā notiek saskaņā ar VIAA granta līgumu Nr. EAC-2026-0027 (turpmāk – VIAA granta līgums) un JSPA granta līgumu Nr. EAC-2026-0028 (turpmāk – JSPA granta līgums). 
Atvēlētais ES līdzekļu apmērs programmas Erasmus+ īstenošanas nodrošināšanai dalībvalstīs tiek noteikts Komisijas ikgadējās darba programmās (Annual work programme), kuras ir piemērojamas kā finansēšanas lēmums. Ja kārtējam gadam apstiprinātā ES budžeta ietvaros kļūst pieejami ieguldījumi, kas radušies no neizlietotajiem līdzekļiem, ES ārējiem finanšu līdzekļiem u.c. finansējuma avotiem, Komisija pārskata sākotnējo darba programmu un pieņem budžeta grozījumus, lai varētu piešķirt šo papildu finansējumu. 
Programmas Erasmus+ 2026. gada budžeta pārskatīšanas rezultātā Komisija ir veikusi grozījumus sākotnējā darba programmā un 2026. gada 10. aprīlī stājās spēkā galīgā redakcija “Amendment of 2026 annual work programme. “Erasmus+”: the Union Programme for Education, Training, Youth and Sport, C(2026)2250 of 10 April 2026”[footnoteRef:3] (turpmāk – 2026. gada darba programma), kurā norādīti pieejamie papildus piešķirtie līdzekļi (skat. informatīvā ziņojuma 1. pielikumā ar sarkanas krāsas cipariem). Ņemot vērā izmaiņas, nepieciešamā valsts budžeta līdzfinansējuma (turpmāk – valsts līdzfinansējums) apmērs, kas tika apstiprināts saskaņā ar protokollēmumu Nr. 45, ir precizējams atbilstoši Latvijai faktiski pieejamam ES finansējumam. Neapgūtais valsts līdzfinansējums tiks atmaksāts valsts budžetā kārtējam gadam. [3:  Amendment of 2026 annual Works programme for the implementation of Erasmus+ - Erasmus+] 

[bookmark: _Hlk235095153]Īstenojot programmas Erasmus+ plānotās aktivitātes, tiks nodrošināta atbalsta nepārklāšanās ar ES Kohēzijas politikas programmas 2021.–2027. gadam un Atveseļošanas un noturības mehānisma plāna ietvaros īstenotajām aktivitātēm. Programmas Erasmus+ 2026. gada darba programmā nav identificētas aktivitātes, kurām būtu nepieciešama savietojamības izvērtēšana ar ES Kohēzijas politikas programmas 2021.–2027. gadam pasākumiem vai Atveseļošanas un noturības mehānisma plāna investīcijām. Dubultā finansējuma riska novēršana programmas Erasmus+ ietvaros tiek nodrošināta atbilstoši Komisijas noteiktajām prasībām, izmantojot Komisijas izstrādāto metodoloģiju (skat. informatīvā ziņojuma 1. pielikumā 49. lpp., 153. atsauce), valsts aģentūru ieviesto iekšējās kontroles sistēmu saskaņā ar Komisijas vadlīnijām valsts aģentūrām, kā arī norādījumus projektu pieteicējiem un finansējuma saņēmējiem[footnoteRef:4]. [4:  programmas Erasmus+ vadlīnijas https://erasmus-plus.ec.europa.eu/erasmus-programme-guide] 


2. Informācija par programmai Erasmus+ nepieciešamo finansējumu 

1. Atbilstoši protokollēmumā Nr. 45 noteiktajam programmas Erasmus+ īstenošanai 2026. gadā plānots valsts līdzfinansējums netiešās administrēšanas aktivitātēm šādā apmērā:   
	1.1. mobilitātes augstākajā izglītībā nodrošināšanai 1. pamatdarbībā „Mācību mobilitāte” (2 914 802 euro aktivitātei KA131 un 442 163 euro aktivitātei KA171) – 3 356 965 euro;
1.2. valsts aģentūru darbības nodrošināšanai – 2 102 410 euro;  
1.3. atbalsta pasākumiem politikas reformu ieviešanai 3. pamatdarbībā „Atbalsts politikas izstrādei un sadarbībai” – kopējais finansējums 34 938 euro.  
2. Atbilstoši 2026. gada darba programmā noteiktajam Latvijai paredzēto kopējo ES finansējumu netiešās administrēšanas aktivitātēm veido: 
2.1. budžeta pozīcijas aktivitātēm 1. pamatdarbībā „Mācību mobilitāte” un 2. pamatdarbībā „Starporganizāciju un starpiestāžu sadarbība” – izglītības un mācību jomai 37 216 642 euro apmērā (2026. gada darba programmas 10. tabula, kolonna „Total KA1+KA2”), budžeta pozīcija jaunatnes jomai 6 334 723 euro apmērā (2026. gada darba programmas 12. tabula, kolonna „Total KA1+KA2”), kā arī budžeta pozīcija sporta jomai 135 938 euro apmērā (2026. gada darba programmas 13. tabula);
2.2. dotācija valsts aģentūru darbības nodrošināšanai – 2 122 896 euro (2026. gada darba programmas 16. tabula, kolonna „Grand Total H2+H6”); 
2.3. budžeta pozīcija atbalsta pasākumiem politikas reformu ieviešanai 3. pamatdarbībā „Atbalsts politikas izstrādei un sadarbībai” (2026. gada darba programmas 17. tabula), kā arī budžeta pozīcija programmas Erasmus+ tīklu nacionālajām nodaļām (2026. gada darba programmas 19. tabula). 
[bookmark: _Hlk231213867]Šajā informatīvajā ziņojumā tiek pieprasīts papildu valsts līdzfinansējums mobilitātes aktivitāšu nodrošināšanai 1. pamatdarbībā „Mācību mobilitāte” augstākajā izglītībā (skat. informatīvā ziņojuma 3. sadaļu) un valsts aģentūru darbības nodrošināšanai (skat. informatīvā ziņojuma 4. sadaļu). Savukārt valsts līdzfinansējums atbalsta pasākumiem politikas reformu ieviešanai ir samazināms (skat. informatīvā ziņojuma 5. sadaļu).
3. Latvijai pieejamais ES finansējuma apmērs tiks pieprasīts ministrijas 2026. gada budžetā (turpmāk tabulās – IZM budžets) pamatojoties uz Likuma par budžetu un finanšu vadību 9. panta 131. punkta 2. apakšpunktu.

3. Mobilitātes aktivitāšu augstākajā izglītībā nodrošināšanai
nepieciešamais finansējums 

4. Mobilitātes aktivitāte sadarbībai starp programmas Erasmus+ valstīm (turpmāk – KA131 mobilitāte) tiek finansēta no ES iekšējiem finanšu līdzekļiem (Heading 2). 2026. gada darba programmā (11. tabula, kolonna Higher education, KA1) ir noteikts Latvijai paredzētais ES finansējums 14 803 883 euro apmērā (skat. arī VIAA granta līguma budžeta sadaļu informatīvā ziņojuma 2. pielikumā, 1. lpp.).
5. Mobilitātes aktivitāte sadarbībai starp programmas Erasmus+ valstīm un partnervalstīm (turpmāk – KA171 mobilitāte) tiek finansēta no ES ārējiem finanšu līdzekļiem (Heading 6). 2026. gada darba programmā (15. tabula, kolonna „Total”) ir noteikts Latvijai paredzētais ES finansējums 2 320 342 euro apmērā. 2026. gadā Latvijai faktiski pieejamais ES finansējums 2 337 809 euro apmērā ir noteikts VIAA granta līguma budžeta sadaļā (skat. informatīvā ziņojuma 2. pielikumā, 2. lpp.).       
6. Informatīvā ziņojuma 1. tabulā veikts aprēķins par papildu nepieciešamo valsts līdzfinansējuma apmēru KA131 mobilitātei un KA171 mobilitātei. Saskaņā ar protokollēmumu Nr. 51 programmas Erasmus+ studējošo un personāla mācību mobilitātes aktivitātēm augstākajā izglītībā tiek nodrošināts valsts līdzfinansējums 20% apmērā no kopējā ES finansējuma katrā no programmas Erasmus+ īstenošanas gadiem.

1. tabula
[bookmark: _Hlk170212408]Erasmus+ mobilitātes aktivitāšu augstākajā izglītībā nodrošināšanai 
nepieciešamais valsts līdzfinansējums 2026. gadā, euro 

	2026.g. darba programmā 
noteiktais pasākums 


	2026.g. darba programmā vai VIAA granta līgumā noteiktais ES finansējums
	Nepieciešamais valsts līdzfinansējums 
20% apmērā 
(ES finansējums *0,2)
	IZM budžetā apstiprinātais valsts līdzfinansējums 2026.g.
	Papildu nepieciešamais valsts līdz-finansējums 2026.g. 
  (3.aile - 4.aile) 

	1
	2
	3
	4
	5

	KA131 mobilitāte
	14 803 883
	2 960 777
	2 914 802
	45 975

	KA171 mobilitāte
	2 337 809
	467 562
	442 163
	25 399

	Kopā:
	17 141 692
	3 428 339 
	3 356 965
	71 374


   
7. Kopējais nepieciešamais finansējums (ES finansējums un valsts līdzfinansējums) mobilitātes aktivitāšu augstākajā izglītībā nodrošināšanai ir šāds: 
7.1. ministrijas budžeta apakšprogrammā 70.15.00 „Eiropas Savienības programmas Erasmus+ projektu īstenošanas nodrošināšana” KA131 mobilitātei 2026. gadā palielināt valsts līdzfinansējuma apmēru par 45 975 euro un ES finansējumu par 229 872 euro;
7.2. ministrijas budžeta apakšprogrammā 70.15.00 „Eiropas Savienības programmas Erasmus+ projektu īstenošanas nodrošināšana” KA171 mobilitātei 2026. gadā palielināt valsts līdzfinansējuma apmēru par 25 399 euro un palielināt ES finansējumu par 126 993 euro.

4. Valsts aģentūru darbības nodrošināšanai nepieciešamais finansējums

[bookmark: _Hlk204342177]8. Programmas Erasmus+ valsts aģentūru darbības nodrošināšanai paredzēto ES dotāciju veido ES iekšējie finanšu līdzekļi (Heading 2) un, ja attiecināms, ārējie finanšu līdzekļi (Heading 6).   
9. Latvijai paredzētās dotācijas kopsummu no ES iekšējiem finanšu līdzekļiem ministrija ik gadu sadala starp valsts aģentūrām, nosakot šādu proporciju: 60% piešķirt VIAA un 40% piešķirt JSPA. Attiecīgi 2026. gada darba programmā noteiktā kopsumma 2 017 461 euro apmērā (16. tabula, kolonna H2) tika sadalīta šādi: 1 210 477 euro piešķirt VIAA un 806 984 euro piešķirt JSPA.
10. Savukārt no ES ārējiem finanšu līdzekļiem (NDICI-Global Europe un IPA III) tiek nodrošināta dotācija KA171 mobilitātes aktivitātei augstākajā izglītībā, kuru administrē VIAA. 2026. gada darba programmā (16. tabula, kolonna “Total H6”) ir noteikta Latvijai paredzētā kopsumma 105 435 euro.
Tādējādi VIAA pieejamo dotāciju veido 1 210 477 euro no ES iekšējiem finanšu līdzekļiem (H2) un 105 435 euro no ES ārējiem finanšu līdzekļiem (H6), kopsummā 1 315 912 euro.  
11. Valsts aģentūrām 2026. gadā piešķirto ES dotāciju Komisija ir iestrādājusi VIAA granta līguma budžeta sadaļā (skat. informatīvā ziņojuma 2. pielikumā, 3. lpp.) un JSPA granta līguma budžeta sadaļā (skat. informatīvā ziņojuma 3. pielikumā, 3. lpp.).
12. Informatīvā ziņojuma 2. tabulā veikts aprēķins par papildu nepieciešamo valsts līdzfinansējuma apmēru valsts aģentūru funkciju izpildes nodrošināšanai. Saskaņā ar protokollēmumu Nr. 51 valsts aģentūrām tiek nodrošināts valsts līdzfinansējums 50% apmērā no kopējā valsts aģentūru darbībai nepieciešamā finansējuma (proti, tādā pašā apmērā kā ES dotācija) katrā no programmas Erasmus+ īstenošanas gadiem. 
2. tabula
[bookmark: _Hlk170212454]Erasmus+ valsts aģentūru darbības nodrošināšanai 
nepieciešamais valsts līdzfinansējums 2026. gadā, euro

	
Valsts 
aģentūras
	IZM budžetā 
apstiprinātais valsts līdzfinansējums 
2026.g.
	IZM budžetā apstiprinātais ES finansējums 
2026.g.
	ES finansējuma sadale valsts aģentūrām 
2026.g.
	Papildu nepieciešamais valsts līdzfinansējums
2026.g. (4.aile - 2.aile)

	1
	2
	3
	4
	5

	VIAA
(H2 60%+ H6)
	1 303 620
	1 303 620
	1 315 912
	12 292 

	JSPA
(H2 40%)
	798 790
	798 790
	806 984
	8 194

	Kopā:
	2 102 410 
	2 102 410 
	2 122 896
	20 486



13. Kopējais nepieciešamais finansējums (ES finansējums un valsts līdzfinansējums) programmas Erasmus+ valsts aģentūru darbības nodrošināšanai ir šāds:
13.1. ministrijas budžeta apakšprogrammā 70.08.00 “Valsts izglītības attīstības aģentūra” 2026. gadā palielināt valsts līdzfinansējumu par 12 292 euro un ES finansējumu par 12 292 euro;
13.2. ministrijas budžeta apakšprogrammā 70.10.00 “Jaunatnes starptautisko programmu aģentūra” 2026. gadā palielināt valsts līdzfinansējumu par 8 194 euro un ES finansējumu par 8 194 euro.

5. Atbalsta pasākumiem politikas reformu ieviešanai 
nepieciešamais finansējums

14. Programmas Erasmus+ atbalsta pasākumus politikas reformu ieviešanai 3. pamatdarbībā „Atbalsts politikas izstrādei un sadarbībai” īsteno valsts aģentūras netiešās administrēšanas aktivitāšu ietvaros atbilstoši granta līgumā ar Komisiju noteiktajām prasībām. Par šiem pasākumiem valsts aģentūras sagatavo ikgadējo deklarāciju, savukārt ministrijas norīkots auditors sniedz ikgadējo atzinumu Komisijai. Obligāta prasība no Komisijas puses ir nacionālā līdzfinansējuma nodrošinājums proporcionāli piešķirtā ES finansējuma maksimālajai likmei procentuālā izteiksmē pret projekta kopējām attiecināmajām izmaksām (turpmāk – Komisijas likme).
15. Informatīvā ziņojuma 3. tabulā veikts aprēķins par valsts līdzfinansējuma samazinājumu pasākumam “Profesionālās izglītības sektora projektu atbalsta ekspertu aktivitātes - National VET Teams” atbilstoši 2026. gadā Latvijai faktiski pieejamam ES finansējumam 58 425 euro apmērā, kas ir noteikts VIAA granta līguma budžeta sadaļā (skat. informatīvā ziņojuma 2. pielikumā, 3. lpp.). 
3. tabula
[bookmark: _Hlk170212434]ES finansējums un nepieciešamais valsts līdzfinansējums Erasmus+ 
atbalsta pasākumiem 2026. gadā, euro

	Pasākums.
Valsts aģentūra, 
IZM budžeta apakšprogramma
	VIAA 2026.g. granta līgumā noteiktais ES finansējums 
	Maksimālā Komisijas likme, %

	Nepieciešamais valsts līdzfinansējums 
(2.aile/0,95*0,05)
	IZM budžetā apstiprinātais valsts līdzfinansējums 2026.g.
	Valsts līdzfinansējuma samazinājums 2026.g.
(5.aile - 4.aile)

	1
	2
	3     
	4 
	5
	6

	National VET Teams 
VIAA, 70.15.00

	58 425

	95%

	3 075

	3 241

	-166


Pasākumam “Profesionālās izglītības sektora projektu atbalsta ekspertu aktivitātes - National VET Teams” ministrijas budžeta apakšprogrammā 70.15.00 „Eiropas Savienības programmas Erasmus+ projektu īstenošanas nodrošināšana” 2026. gadā samazināt līdzfinansējuma apmēru par 166 euro.

Turpmākā rīcība

         Lai nodrošinātu Latvijas dalību programmā Erasmus+ un padarītu pieejamu finansējumu projektu īstenotājiem, nepieciešams atļaut ministrijai uzņemties valsts budžeta ilgtermiņa saistības 2026. gadā (skat. informatīvā ziņojuma 4. pielikumu): 
1. Pieņemt zināšanai iesniegto informatīvo ziņojumu.
2. [bookmark: _Hlk209014765][bookmark: _Hlk209081505]Atļaut ministrijai (VIAA un JSPA) uzņemties papildu valsts budžeta ilgtermiņa saistības ES programmas Erasmus+ īstenošanai 2026. gadā par 465 892 euro, tai skaitā palielinot ES finansējumu par 374 198 euro un valsts budžeta līdzfinansējumu par 91 694 euro, tai skaitā:
2.1. ministrijas budžeta apakšprogrammā 70.08.00 “Valsts izglītības attīstības  aģentūra” 2026. gadā palielināt valsts līdzfinansējumu par 12 292 euro un ES finansējumu par 12 292 euro;
[bookmark: _Hlk175644994]  2.2. ministrijas budžeta apakšprogrammā 70.10.00 “Jaunatnes starptautisko programmu aģentūra” 2026. gadā palielināt valsts līdzfinansējumu par 8 194 euro un ES finansējumu par 8 194 euro; 
2.3. ministrijas budžeta apakšprogrammā 70.15.00 “Eiropas Savienības programmas Erasmus+ projektu īstenošanas nodrošināšana” 2026. gadā palielināt valsts līdzfinansējumu par 71 208 euro un ES finansējumu par 353 712 euro.
[bookmark: _Hlk209014829]3. Lai nodrošinātu šī protokollēmuma 2. punktā minēto valsts budžeta līdzfinansējumu, ministrijai normatīvajos aktos noteiktā kārtībā iesniegt Finanšu ministrijā valsts budžeta līdzekļu pārdales pieprasījumu no budžeta resora “74. Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.


Iesniedzējs:
Izglītības un zinātnes ministre					I.Indriksone			
	 	
Vizē: 
Valsts sekretārs							J.Paiders			

Evi Vīka, 67047707
Evi.Vika@izm.gov.lv

